എസ് എസ് രാജമൌലിയുടെ ബാഹുബലി എന്ന ചിത്രത്തിലൂടെ ആരാധകരുടെ പ്രിയം നേടിയ ജോഡികളാണ് പ്രഭാസും അനുഷ്കയും . ഇരുവരും വീണ്ടും വെള്ളിത്തിരയിൽ ഒന്നിക്കുന്നുവെന്നാണ് പുതിയ വാർത്ത . പ്രഭാസിനെ നായകനാക്കി രാധാകൃഷ്ണ കുമാർ സംവിധാനം ചെയ്യുന്ന ചിത്രത്തിലാണ് അനുഷ്ക അഭിനയിക്കുന്നത് . നായികയായിട്ടല്ല , ചെറിയ ഒരു റോളിലായിരിക്കും അനുഷ്ക എത്തുക . പൂജ ഹെഗ്ഡെ ആണ് നായിക . അതേസമയം പ്രഭാസിന്റേതായി ഇനി പ്രദർശനത്തിനെത്തുന്നത് സാഹോയാണ് . അടുത്തവർഷം ഓഗസ്റ്റ് 15നാണ് ചിത്രം റിലീസ് ചെയ്യുക . സുജീത് ആണ് ചിത്രം സംവിധാനം ചെയ്യുന്നത് .